Merzout a reer ez eus un nebeud kumunioù zo er penn a-raok evit diorren plas ar brezhoneg (Landerne, Karaez, Rostrenenn, Lannuon pe Pondi da skouer), alies ar memes re abaoe bloavezhioù ; tiez-kêr all o deus divizet mont war-raok ivez dre Ya d’ar Brezhoneg (Douarnenez, Lannarstêr, Pleskob, Sant-Teve, h.a.), re all c’hoazh a hañval koll o lusk goude bezañ kemeret divizoù a yae war an tu mat koulskoude (Pempoull, Gwengamp pe Kemper da skouer).